ભૂમિ કહે છે કે મને મારા વરિષ્ઠ કલાકારો માટે ખૂબ જ માન છે. તેઓ અત્યંત વ્યસ્ત હોવા છતાં પણ એક સાથે ઘણી ફિલ્મ માં કામ કરી લે છે. હું આવા વરિષ્ઠ કલાકારો પાસેથી પ્રેરણા લઉં છું. કેમ કે તેઓ પ્રોફેશનલ ઉપરાંત પર્સનલ અને જાહેર જીવનમાં પણ અત્યંત વ્યસ્ત હોય છે. હું બીજી ફિલ્મ સાથે જોડાતા પહેલાં એક ફિલ્મનો પૂરી કરવાનું યોગ્ય સમજું છું, કેમ કે હું માનું છું કે કોઇ પણ પાત્રને જીવંત કરવા માટે તેના પર મહેનત કરવી પડે છે. ભૂમિ કહે છે કે હું ફિલ્મમાં મારા રોલ પર મહેનત કરું છું, કેમ કે હું તેમાં નિપૂણ થવા ઇચ્છું છું. ગયું વર્ષ મારા માટે ખૂબ જ સારું ગયું, પરંતુ મને આશા છે કે હવે લોકો મારા લુક્સ નહીં, પરંતુ કામ અંગે વાત કરે. •